Падежи и именице

1. Подвуци именице у следећем одломку:

Елена је имала посету. Врата се широм отворише и на њима се појави необична поворка. Девојчица се подиже у кревету не верујући својим очима.

1. Разврстај именице према значењу: шећер, Војводина, књига, писање, љубав, деца, брашно, Словенија, радијатор, пливање, радост, браћа.

А) властите: Војводина, Словенија

Б) градивне: шећер, брашно

В)глаголске: писање, пливање

3. Попуни табелу:

|  |  |  |
| --- | --- | --- |
| именица | род | број |
| вода | женски | једнина |
| уторак | мушки | једнина |
| врата | средњи | множина |
| столови | мушки | множина |
| деца | средњи | множина |

4. Уколико је тврдња тачна заокружи Т, а уколико је нетачна, заокружи Н:

А) Номинатив и вокатив су независни падежи**. Т** Н

Б) Предлози који се јављају уз датив су: у, на, о ,по. Т **Н**

В) Граматичке категорије именица су род, број и падеж.  **Т** Н

Г) Локатив је падеж који се увек јавља без предлога. Т **Н**

5. Одреди падеж подвучених речи:

А) Марко је одличан ученик. номинатив

Б) Иван је отишао у школу. акузатив

В) Обојио је цртеж бојицама. инструментал

Г) Зид куће био је ишаран графитима. генитив

6. Одреди падеж и значење подвучене речи:

А) Тим је имао састанак.

Падеж: акузатив Значење: трпилац радње

Б) Новак Ђоковић је најуспешнији српски тенисер.

Падеж: номинатив Значење: вршилац радње

В) Пријала би ми чаша лимунаде.

Падеж: генитив Значење: деони

Г) Књиге су у кутији.

Падеж: локатив Значење: место

7. Стави запету на одговарајуће место:

Хоћеш ли са мном у биоскоп, Јоване?

Сања, отвори прозор!

Пожури, Павле, да не бисмо закаснили.

8. Подвуци правилно написану реченицу:

Идем кући. / Марија је остала кући.

Ставила је ствари у коферу./ Ставила је ствари у кофер.

На море путујем са авионом./ На море путујем авионом.